Tillin n tdukliwin tidelsanin timaziɣin ur uɣalent ara d tilawt armi d taggara n 1988 d tazwara n 1989, ay-agi yeḍra-d deg tmesbaniyin n tḍermisin n tsartiyin tizerfanin i d-yeǧǧa tuber 1988. Seg imir-nni ugtent tdukliwin tidelsanin ɣer taggara n yulyu 1989 ttwaḥesbent-d azal n154, deg temnaḍt n leqbayel kan, ma tura, llant d timeyyatin. Mebla ccek ulac taddart meqren deg temnaḍt n leqbayel ur nesɛi ara taddukla. Ɣer tid-ak ilaq ad nernu aṭas n tdukliwin n Wures akked temnaḍin n tmazɣa (Imzabiyen, Icenwiyen, Ahaggar, Ajjer….) akked twaculin n Leqbayel i izedɣen berra n tmurt n leqbayel (di Lezzayer tamanaɣt, Wehran, Qṣenṭina.)